ນາຍົກ ສະໂລເວເນຍ ຮຽກຮ້ອງ ໃຫ້ເອົາບາດກ້າວ ຮີບດ່ວນ ຮັບມື ວິກິດການ ອົບພະຍົບ
ທ່ານ Miro Cerar ກ່າວວ່າ ສະໂລເວເນຍ ແລະປະເທດຢູໂຣບອື່ນໆ ພວມຫາທາງ ແກ້ໄຂວິກິດການ ດ້ວຍມະນຸດສະທຳ ແລະ​ເປັນ​ນ້ຳນຶ່ງໃຈ​ດຽວ ​ແຕ່​ກໍຄຳນຶງເຖິງ ​ຄວາມ​ໝັ້ນຄົງ.
ນາຍົກລັດຖະມົນຕີ Slovenia ກ່າວຕໍ່ກອງປະຊຸມສຸດຍອດການ ພັດທະນາຂອງອົງການສະຫະປະຊາຊາດວ່າ ວິກິດການອົບພະ ຍົບແມ່ນຈຳເປັນ ຕ້ອງໄດ້ມີການ “ເອົາບາດກ້າວ ຢ່າງຮີບດ່ວນ” ເພື່ອແກ້ໄຂ “ສາເຫດຮາກເຫງົ້າ” ຂອງສະພາບການທີ່ກືນບໍ່ເຂົ້າ ຄາຍອອກບໍ່ອອກດັ່ງກ່າວນີ້ ທ່ານ Miro Cerar ກ່າວໃນວັນສຸກວານນີ້ທີ່ນະຄອນ New York ວ່າ Slovenia ແລະບັນດາປະເທດ ໃນຢູໂຣບອື່ນໆກຳລັງພາກັນ ພະຍາຍາມຫາທາງແກ້ໄຂວິກິດການໃນຢູໂຣບດ້ວຍ “ຄວາມມີມະ ນຸດສະທຳແລະເປັນນ້ຳນຶ່ງໃຈດຽວແຕ່ກໍຄຳນຶງເຖິງຄວາມໝັ້ນຄົງ ” ທ່ານ Miro Cerar ກ່າວວ່າ “ວິກິດການອົບພະຍົບທົ່ວໂລກ ທີ່ພວກເຮົາກຳລັງປະເຊີນໜ້າ ບໍ່ມີພຽງແຕ່ຢູ່ໃນຢູໂຣບ ແຕ່ຍັງມີຢູ່ໃນຫລາຍໆພາກສ່ວນຂອງໂລກ ທີ່ຕ້ອງການ ເພື່ອໃຫ້ມີ ການເອົາບາດກ້າວ ອັນຮີບດ່ວນ ກ່ອນອື່ນໝົດ ພວກເຮົາຕ້ອງແກ້ໄຂ ສາເຫດຮາກເຫງົ້າ ແລະປ້ອງກັນບໍ່ໃຫ້ມີການເສຍຊີວິດຕື່ມອີກ ປະເທດຂອງຂ້າພະເຈົ້າພ້ອມດ້ວຍບັນດາປະ ເທດຢູໂຣບອື່ນໆໄດ້ເພີ້ມກິດຈະການຕ່າງໆໃນການແກ້ໄຂບັນຫາວິກິດການອົບພະຍົບໃນ ປັດຈຸບັນຂອງຢູໂຣບ ຫລັກ ການສຳຄັນໃນການເອົາບາດກ້າວຂອງພວກເຮົາ ແມ່ນອິງໃສ່ ຄວາມເປັນມະນຸດສະທຳ ແລະ ຄວາມເປັນນ້ຳນຶ່ງໃຈດຽວ ແຕ່ກໍຄຳນຶງ ເຖິງຄວາມໝັ້ນຄົງ ພວກເຮົາຕ້ອງພ້ອມໃຈກັນ ພະຍາຍາມຕໍ່ສູ້ກັບການເຂົ້າປະເທດທີ່ຜິດກົດໝາຍແລະປາບ ປາມພວກລັກລອບຂົນສົ່ງອົບພະຍົບແລະພວກຄ້າມະນຸດ ” ປະເທດ Crotia ໄດ້ຍົກເລີກຂໍ້ຈຳກັດທີ່ດ່ານຂ້າມຊາຍແດນໃຫຍ່ ກັບ Serbia ໃນວັນສຸກ ວານນີ້ເຮັດໃຫ້ຄວາມຂັດແຍ້ງທີ່ມີມາເປັນເວລານຶ່ງອາທິດກ່ຽວກັບການຫລັ່ງໄຫຼຂອງພວກ ອົບພະຍົບຫລາຍພັນຄົນຂ້າມເຂດຊາຍແດນນັ້ນ ສິ້ນສຸດລົງ ປະມານ 60,000 ຄົນ ທີ່ພາກັນຫລົບໜີຈາກສົງຄາມແລະຄວາມທຸກຍາກໃນພາກຕາເວັນ ອອກກາງແລະອາຟຣິກາໄດ້ເຂົ້າໄປໃນ Crotia ໃນຫວ່າງບໍ່ເທົ່າໃດມື້ຈາກຊາຍແດນທາງ ກ້ຳຕາເວັນອອກ ທີ່ຕິດກັບ Serbia ອີງຕາມໂຕເລກຂອງທາງການ ທີ່ເປີດເຜີຍໃນວັນສຸກ ວານນີ້ ໃນການຖະແຫຼງທີ່ນະຄອນ Belgrade ກຳມາທິການສະຫະພາບຢູໂຣບທ່ານ Johannes Hanh ກ່່າວວ່າ ວິກິດການອົບພະຍົບ ແມ່ນບັນຫາຢູ່ໃນທົ່ວໂລກ ທີ່ສາມາດແກ້ໄຂໄດ້ ພຽງແຕ່ຜ່ານການຮ່ວມມືປະສານງານກັນ ຂອງທຸກໆປະເທດໃນຢູໂຣບ